open-index/open-wikipedia-markdown huggingface dataset:
Kasia Babis

She ughtar lioaryn scheim aitt, cartooneyder, daahder, peinteyr, ughtar lioaryn da paitçhyn, as sheerloayreyder politickagh Polynnagh ee **Katarzyna "Kasia" Monika Babis** (ruggit er 20 Nollick 1992).

## Coorse
T'ee er ny hoilshaghey magh scheimyn aitt moggyl 'sy Pholynnish er e blog *Kącik Kiciputka* veih 2012 as 'sy Vaarle ec *Kittypat Daily* veih 2016, hoshiaght fo ny far-enmyn "Kiciputek" as "Kittypat". Haink e chied obbyr phrentit magh ayns 2014 lesh y lioar scheim aitt *Tequila*, v'er ny screeu lesh Łukasz Śmigiel, nane jeh ny chied screeudeyryn scheim aitt Polynnagh hooar argid veih [sleih-chooney argidoil. 'Sy vlein cheddin, va'n chied lhieggan jeh ''Rag & Bones'' soilshit magh, as eh er ny screeu lesh Dominik Szcześniak. T'ee er ny ghaaghey lioaryn lesh Katarzyna Berenika Miszczuk as Marta Kisiel-Małecka. Chammah's shen, t'ee er ny ghaaghey lioar chianglee lesh ''[My Little Pony: Friendship Is Magic*.

Haink ee magh myr screeudeyr prose lesh y lioar phaitçhyn *Maja z Księżyca* v'er ny ghaaghey lioree chammah as v'er n'enmyssey da Aundyr Lettyraght Ard-valley Warszawa. Veih 2017, t'ee er ny ve cur magh scheimyn aitt 'sy Vaarle ec [[The Nib]]. as ayns 2019 va e cartoon soilshit magh da'n chied cheayrt lesh *The New Yorker*. Ta e scheimyn aitt dy mennick jeant ass [[grinderys politickagh]] [[feminaght|feminagh]]. Eddyr 2017 as 2019 ren ee obbraghey er [[gamman-feeshan|gammanyn-feeshan]] ec [[11 Bit Studios]].

Chur ee ellyn da *Guantánamo Voices: True Accounts from the World’s Most Infamous Prison* v'er ny reaghey lesh [[Sarah Mirk]], va enmyssit nane jeh ny Noaskeealyn Graafagh Share jeh'n vlein 2020 lesh liorish *The New York Times*, nane jeh ny Noaskeealyn Graafagh Mooarey da Jeigeyryn jeh'n vlein 2021 liorish y [[Young Adult Library Services Association]] (YALSA), chossyn j'ee Aundyr Noaskeealyn Graafagh Lynd Ward 2021 veih [[Pennsylvania State University Libraries|Penn State University Libraries]] as va enmyssit da [[Aundyr Eisner]] ayns 2021 er son Skeealyn Çhaglit Share.

Veih 2019, ren ee obbraghey lesh [[Macmillan Publishers]] daaghey yn noaskeeal graafagh *Re:Constitutions'' v'er ny screeu lesh Beka Feathers. 

## Politickaght
Ayns 2015 hie ee stiagh 'sy phartee politickagh noa-vunnit Razem er y çheu chlee. Roie ee ayns reihys parlamaidagh y Pholynn, 2015 er rolley shirreyderyn Razem ayns Lublin. Hooar ee 631 vote. Ayns Boaldyn 2016 v'ee reiht da Coonseil Ashoonagh Razem. Ayns Mean Fouyir 2016, reagh ee çhionnraaghyn ayns Lublin noi ny leighyn treealit dy chur lhiettrimys er y louyrys 'sy Pholynn, myr ayrn jeh'n ghleashaght ashoonagh Çhionnraa Doo.
Daag ee yn partee ayns 2018.

## Imraaghyn

## Kianglaghyn magh

* Ynnyd-eggey oikoil Kasia Babis]
* Bollagh Kasia Babis er YouTube
Anaïs Bouton

She earisheyr as çhebbeyder çhellveeish (lesh y scaalheaneyder çhellveeish RTL Group) Frangagh ee **Anaïs Martine Marie Bouton** (ruggit ayns 1970).

## Bea lhea
Hie ee dys Ollooscoill Phaarys 1 Pantheon-Sorbonne raad ren ee *[[Diplôme d'études supérieures spécialisées]]* ("Teishtys Eearcheimagh") ayns Leigh as Çhellinsh as keim vainshtyr ayns Shennaghys, as keim vainshtyr elley ayns Baarle veih London Guildhall University.

## Coorse bea
### France Télévisions
Hie ee stiagh ayns France Télévisions ayns 1996, raad ren ee çhebbal er France 2 as France 3.

Chammah's shen, she earisheyr neuchiangltagh v'ee lesh M6 (bollagh çhellveeish) (RTL), France 2 (France Télévisions), as Arte (Frangagh-Germaanagh).

### RTL
Ghow ee toshiaght rish e coorse bea marish Paul Amar er *20 heures* er Paris Première.

Haink ee dy ve ny stiureyder er Paris Première (RTL) ayns 2001; veih Jerrey Fouyir 2016 t'ee er ny hebbal *[[Zemmour et Naulleau]]* as ghow ww ayrn 'sy chlaare *Ça balance à Paris* marish Éric Naulleau. Veih Mean Fouyir 2018, ren ee çhebbal *La curiosité est un vilain défaut* (er RTL) marish Thomas Hugues, goll stiagh ayns ynnyd Sidonie Bonnec v'er kied moirys.

### Canal+
T'ee er ny ghoaill ayrn ayns claareeyn er Canal+.

## Bea phersoonagh
Er 7 Luanistyn 2009, phoose ee rish yn earisheyr Frangagh Xavier de Moulins, ta çhebbal y naight er M6 (RTL) as ta tree inneen lhieu (yn inneen shinney lesh e chied ven heshee). T'ee beaghey ayns Paarys.

## Imraaghyn

## Kianglaghyn magh
* Shennayraght
Planaid ooirragh

Ta **planaid ooirragh**, **planaid çhelluragh**, ny **planaid creggagh** çheet er planaid ta jeant er y chooid smoo jeh silicaid, creggyn ny meainyn. Çheusthie jeh Corys ny Greiney, ta'n Unnaneys Rollageydagh Eddyrashoonagh gra dy nee ny planaidyn sthie s'niessey da'n Ghrian ny planaidyn ooirragh: Curain, Badlag, y Dowan as Mart. Mastey rollageyderyn ta gymmydey meenaghey creg-ishigagh er planaid, foddee daa ny tree eayst jeh glout planaidagh – yn Eayst, Io, as Europa keayrtyn – ve coontit myr planaidyn ooirragh. Ta ny roltagee chreggagh vooarey Pallas as Vesta coontit myr planaidyn ooirragh keayrtyn, ga-yeih dy anvennick. Ta'n çhiarrym "planaid çhelluragh" çheet ass yn ockle Ladjyn *tellus* ta meenal "y Dowan" er-yn-oyr dy vel ny planaidyn shen cosoylagh rish y Dowan rere strughtoor. Ta creg-oaylleeyn, rollageyderyn, as creg-ishigee jannoo studeyrys er planaidyn ooirragh.

Ta eaghtyr creoi planaidagh ec planaidyn ooirragh as s'mooar yn anchaslys t'ayn eddyr oc as planaidyn gassagh, ta jeane ass mestey ennagh jeh'n hiddragien, hailium, as ushtey ayns ymmodee staydyn fishigagh.

## Imraaghyn

## Kianglaghyn magh
* Duillag thie PLANET
* Duillag thie RoboNet
* Duillag thie OGLE
* Duillag thie MOA
Co-hollys rollageagh

She possan dy rollageyn ta jannoo cummey ny soylley conrieugh 'sy speyr oie (y sfeyr niauoilagh) eh **co-hollys rollageagh**. Dy mennick, t'ad shassoo er son baagh, peiagh feayn-skeealleydagh, ny cretoor ayns cummey ennagh. As y jeeagheyder jeeaghyn orroo, s'cosoylagh dy vel possan ny rollageyn jannoo seose cummey.

Ta sampleyryn jeh co-hollyssyn rollageagh goaill stiagh y Cheeaght, y Shelgeyr Mooar, y Tarroo, y Dragane, y Partan, as co-hollyssyn rollageagh elley. Va co-hollyssyn rollageagh ymmydit du chur rollageyn stiagh ayns possanyn. Foddee co-hollyssyn rollageagh anchasley veih y cheilley ayns buill ennagh y Dowan, agh jiu ta rollageyderyn cur rollageyn stiagh ayns 88 co-hollyssyn rollageagh soit. Ta'n possan shoh bunnit er y phossan shenn-Ghreagagh as ny s'anmey va co-hollyssyn rollageagh currit stiagh ny mast'oc, goaill stiagh y Çhionneyder-aer.

Ta 12 cho-hollys rollageagh ayns cassyn ny greiney. Ta'n Ghrian jurnaaghey er cassyn ny greiney keayrt dagh blein. Ta co-hollys rollageagh ayn &ndash; y treeoo co-hollys rollageagh jeig &ndash; ta'n Ghrian goll ny hrooid as ta enmyssit Fer ny Peishtyn, agh ta'n chooid smoo jeh sleih coontey nagh vel eh ayns cassyn ny greiney.

## Jeeagh er neesht
* Kaartgrafeeaght niauoilagh
* Kynney co-hollys rollageagh
* Eear-cho-hollyssyn rollageagh
* Rollaghyn rollageyn rere co-hollys rollageagh
* Co-hollyssyn rollageagh rere Johannes Hevelius
* Co-hollyssyn rollageagh rere Lacaille
* Co-hollyssyn rollageagh rere Petrus Plancius
* Co-hollyssyn rollageagh rere Ptolemy

## Kianglaghyn magh

* IAU: The Constellations, goaill stiagh kaartyn
* Atlascoelestis, di Felice Stoppa.
* Stellarium &ndash; claare lheih yn speyr ec y traa (OpenGL)
* Taabyl ny Co-hollyssyn Rollageagh
Nüzhet Gökdoğan

She rollageyder, maddaghteyr, as ard-scoillar Turkagh va **Hatice Nüzhet Gökdoğan** (14 Luanistyn 1910 – 24 Averil 2003). Lurg studeyryssyn 'sy vaddaght as 'sy rollageydys tra v'ee ny ben aasit aeg 'sy Rank, hie Gökdoğan stiagh 'syn olloo-rheynn lesh Ollooscoill İstanbul ayns 1934 raad ghow ee jerrey rish e PhD. V'ee reiht myr Dean Olloo-rheynn Skeeandys yn ollooscoill ayns 1954, y chied cheayrt ren ben Hurkagh shirveish myr dean ollooscoill as, ny s'anmey, v'eh jeant ny Caairliagh er y rheynn rollageydys, raad chur ee dy mooar rish cooieys e rheynn as gobbraghey dy yannoo yn co-obbraghey ashoonagh as eddyrashoonagh  eddyr rollageyderyn.

Ren Gökdoğan co-vunnaghey Sheshaght Maddaght y Turkee, Sheshaght Rollageydys y Turkee, as Sheshaght Mraane Ollooscoill y Turkee. She ish va'n chied ynnydagh er son y Turkee ec yn Unnaneys Rollageydagh Eddyrashoonagh (IAU), as t'ee er ny ve treishtit lesh enmys y chied rollageyder bwoirrin 'sy Turkee.

## Imraaghyn
Jeppe Aakjær

She feelee as noaskeealee Danvargagh va **Jeppe Aakjær** (10 Mean Fouyir 1866 &ndash; 22 (23) Averil 1930). She oltey jeh Gleashaght Jylland ayns lettyraght y Danvarg v'eh. She ardjynagh v'eh as va'n chooid smoo jeh e screeuynyn bentyn rish e Jylland dooghyssagh. Va enney mie er e screeuynyn ren aahoilshaghey yn imnea v'echey da ny boghtyn as er e chur sheese er y theihll çheerey.

## Imraaghyn
### Symnaghyn

### Farraneyn-fys

* 
* 
* 

## Kianglaghyn magh

*Jeppe Aakjær ec Kalliope.
*Jeppe Aakjær ec Wikisource y Danvargish
*
Periodic Videos

She shalee feeshan as bollagh YouTube bentyn rish y chemmig eh ***Periodic Videos*** (ta enmyssit ***The Periodic Table of Videos*** chammah). T'eh jeant ass straih d'eeshanyn bentyn rish ny bunstooghyn as y taabyl reiltagh, marish tooilley feeshanyn bentyn rish bun-chooishyn elley 'sy chemmig as ayns magheryn co-chianglt elley. T'ad soilshit magh er YouTube as gientit lesh Brady Haran, aa-earisheyr feeshan lesh y BBC, goaill stiagh skeeandee lheid as Martyn Poliakoff, Peter Licence, Stephen Liddle, Debbie Kays, Neil Barnes, Sam Tang, as skeeandee elley ec Ollooscoill Nottingham.

## Imraaghyn

## Kianglaghyn magh
*
*
*Test Tube Project
Sophie Becker

She roortagh Yernagh ee **Sophie Becker** (ruggit er 16 Boaldyn 1997). T'ee co-hirrey ec taghyrtyn sprint-ratçhal as she yn 400 m yn ratçhal share eck. 

T'ee er ny chloie er son Nerin ec Cloiaghyn Olympagh y Touree ayns 2021 as 2024 as 'syn Eniaghtys Dowanagh, as chossyn ee boyn argid ec yn Eniaghtys Roortaghys Oarpagh, 2024 lesh fwirran reelay 4 x 400 meadaryn ny mraane, chossyn recortys ashoonagh Yernagh noa.

## Imraaghyn

## Kianglaghyn magh

* 
* 
* 
*
Rhys McClenaghan

She lheiltagh ellynagh Yernagh eh **Rhys Joshua McClenaghan** (ruggit er 21 Jerrey Souree 1999) ta co-hirrey ayns taghyrtyn eddyrashoonagh er son Nerin as Nerin Hwoaie. She lheiltagh er lheh er y voogh-chabbyl, as ta enney er myr nane jeh ny lheiltee share jeh'n çheeloghe echey er y voogh-chabbyl. She feniagh Olympagh v'eh er y voogh-chabbyl ec Cloiaghyn Olympagh y Touree, 2024. She feniagh y theihll daa cheayrt er y voogh-chabbyl eh McClenaghan chammah, erreish da airh y chosney ayns 2022 as 2023, as y chied lheiltagh ellynagh Yernagh dy chosney boyn airhey ec feniaghtys y theihll. Ayns 2019, haink eh dy ve ny chied lheiltagh Yernagh dy chosney ayrn ayns kione-chloie lheiltys y theihll as dy chosney boyn tra chossyn eh boyn ooha er y voogh-chabbyl. 

She feniagh Oarpagh tree keayrt t'eh as feniagh Ghammanyn y Cho-unnaneys er y ghreie cheddin. She McClenaghan y chied lheiltagh Yernagh dy cho-hirrey ayns kione-chloie Oarpagh as y chied dy chosney boyn Oarpagh.

Ren eh cho-hirrey er son Nerin Hwoaie ec Gammanyn y Cho-unnaneys, 2018, raad chossyn eh boyn airhey er y voogh-chabbyl. Lurg shen, chossyn eh yn Eniaghtys Oarpagh ayns 2018, tra va'n varriaght echey er yn eniagh dowangh daa-cheayrt, Max Whitlock, dagh keayrt. Ayns 2023, chossyn McClenaghan e nah enmys Oarpagh as ren ah freayl e enmys dowanagh. Haink e hrass enmys Oarpagh ayns Rimini ayns 2024.

V'eh enmyssit Sportsperson of the Year lesh RTÉ da 2023.

## Shennaghys cohirreydagh

## Noteyn

## Imraaghyn

## Kianglaghyn magh
* 
* 
* 
*
Kellie Harrington

She doarneyr ancheirdagh Yernagh ee **Kellie Anne Harrington** (ruggit er 11 Nollick 1989). Chammah's shen, she feniagh dowanagh as boynneyder Olympagh airhey t'ee.

She boynneyder argid v'ee 'sy rheynn mark-veih eddrym ec Feniaghtys Doarneyrys Dowanagh AIBA ny Mraane, 2016. Chossyn ee boyn airhey 'sy rheynn meih giare ec Feniaghtys Doarneyrys Dowanagh AIBA ny Mraane, 2018 as chossyn ee boyn airhey 'sy rheynn meih giare ec ny Cloiaghyn Olympagh 2020 ayns Tokyo er 8 Luanistyn 2021.

## Imraaghyn

## Kianglaghyn magh

* 
* 
* 
*
Slogh cruinn

She cummey thallooin ta jeant seose jeh towl ny lhaggan er eaghtyr planaidagh eh **slogh cruinn** (veih  y Ghaelg Albinagh). Er y chooid smoo, t'ad crooit liorish red ren bwoalley yn eaghtyr, ny liorish bioyrid creg-oaylleeagh er y phlanaid. Ta slogh cruinn er ny chur sheese myr: "slogh lesh cummey meilley ta crooit liorish volcaan, bleaystey, ny bwoailley dreigagh". Er y Dowan, ta sloghyn cruinn "ny eiyrtys jeh bruightaghyn volcaanagh", choud's ta "sloghyn cruinn buillee dreigagh feer chadjin er yn Eayst, agh s'goan t'ad er y Dowan".

Foddee slogh cruinn ve ny logh my vel ny doaieaghyn kiart ayn. Lhisagh boallaghyn corrym as niartal ve ec y clogh cruinn, chammah's moir ushtey lheid as ushtey thooillee, fliaghey, sniaghtey, çhibbyryn, ny ushtey thalloo.

## Jeeagh er neesht

* Caldera, lhaggan mooar gollrish coirrey ta crooit lurg folmaghey shamyr chreg teaystagh
* Logh slogh cruinn (reddaghey)
* Maar, sorçh slogh cruinn volcaanagh ta crooit liorish bruightey ny bleaystey phreatagh
* Makhtesh, cummey thallooin collrish slogh cruinn ta crooit liorish crimmey

## Imraaghyn
Feaillere Gregoiragh

Ta'n **feaillere Gregoiragh** çheet er yn eaillere smoo ymmydit feie ny cruinney. Hie eh er ny hoshiaghey ayns 1582 as haink eh stiagh ayns ynnyd eaillere Yool hie roish er-yn-oyr dy row marranys ayn: v'eh cur blein vishee rish yn eaillere dagh kiare bleeaney gyn lhimmey. Va foddeeaght vlein Yool 365.25 laaghyn (365 laaghyn as 6 ooryn) dy jeeragh, agh ta'n Dowan cruinlaghey yn Ghrian ny s'niessey da 365.2425 laaghyn (mygeayrt 365 laaghyn, 5 ooryn, as 49 minnidyn). She un vinnid jeig dagh blein yn anchaslys eddyr y daa eaillere.

Rere shen, va ny h-imbaghyn cleayney magh veih'n eaillere. Myr sampleyr, as ny h-eashyn goll shagh, va laa lieh yn arree (y laa 'syn arragh tra ta'n laa choud as yn oie) taghyrtyn ny s'leah as ny s'leah ayns soyllaghey rish e ghate tradishoonagh, 21 Mayrnt. She yn feaillere va anchiart, cha nee cruinlagh y Dowan. Roish ny 1500yn, v'eh goaill toshiaght mysh er 11 Mayrnt, jeih laa 'ro leah' rere yn eaillere. Dys ny h-eirinee, cha row eh scanshoil er-yn-oyr dy row ad gobbraghey lesh ny h-imbaghyn as cha lesh yn eaillere. Agh, s'mooar y scansh v'ayn da'n agglish Chreestee er-yn-oyr dy vel date y Chaisht co-earrooit veih laa lieh yn arree as eh taghyrtyn er 21 Mayrnt. Kyndagh rish shen, ren Paab Gregoir XIII fogrey magh dy lhisagh y feaillere jannoo corlheim jeih laa ayns 1582.

Son dy haghney yn marranys shen reesht, ren ad kerraghey 'reill yn vlein vishee.' Derrey'n vlein shen, va dagh kiarroo Mee Hoshiaght Arree er ny rheynn magh ayns 29 laaghyn, gyn lhimmey. Lurg shen, v'eh fogrit magh nagh beagh 29 laaghyn ayns Toshiaghtyn Arree ayns bleeantyn ta goaill jerrey rish 00 mannagh vel eh so-rheynnagh lesh 400. Myr shen, she blein vishee va 2000, er-yn-oyr dy row eh so-rheynnagh lesh 400, agh she bleeantyn cadjin gyn y 29 Toshiaght Arree va ny bleeantyn 1700, 1800, as 1900.

Haghyr y ceaghley oikoil tra haink Jeheiney 15oo Jerrey Fouyir jeeragh lurg Jerdein 4oo Jerdein 1582.

## Imraaghyn

## Kianglaghyn magh

* 
* Çhyndaader Feaillere
* Inter Gravissimas
The Nightmare Before Christmas

She fillym fansee kiaullee bioghit veih'n vlein 1993 eh ***The Nightmare Before Christmas***. Va'n scannane stiurit ec Henry Selick.
All About Eve

She scannane veih'n vlein 1950 eh ***All About Eve***. Va'n scannane stiurit ec Joseph L. Mankiewicz.

## Imraaghyn
Bill Norrie

She **William Norrie** (21 Jerrey Geuree 1929 – 6 Jerrey Souree 2012) va'n 39oo Meoir er Winnipeg, Manitoba, y Chanadey, as v'eh ny Hansyleyr er Ollooscoill Manitoba. Va ayrn mooar ec Norrie ayns ymmodee corpyn giastyllagh as v'eh ny chaairliagh keayrt er yn aghtys bleinoil jeh'n United Way of Winnipeg.

Ayns Luanistyn 1992, hooar mac Norrie, Duncan, baase ayns drogh-haghyrt etlan harrish Nepaal. Va straid ayns Winnipeg enmyssit ass Duncan.

Ayns ny bleeantyn jeianagh echey, va currym Ard-chonsyl Onnoroil y Çhapaan echey as va Oardyr y Ghrian Irree bronnit er ayns Arragh 2009.

Hooar Norrie baase er 6 Jerrey Souree 2012.

## Imraaghyn
Ania Rusowicz

She arraneyder Polynnagh ee **Anna Sandra Rusowicz** (ruggit er 28 Mayrnt 1983).

Veih 2005 derrey 2007, v'ee ny arraneyder lesh y vann Dezire Dezire, quoi lesh ren ee skeaylley magh albym seyrlann enmyssit *Pięć smaków* (2005). Veih 2009 derrey 2011, v'ee ny arraneyder lesh y vann IKA, va bunnit lhee as lesh e fer sheshee, Hubert Gasiul. Veih 2011, t'ee er ny ve cloie myr ellyneyr ny lomarcan as t'ee er ny skeaylley magh kiare albymyn seyrlann: *Moje Big-Bit* (2011), *Genesis* (2013), *Retronarocze* (2016), as *Przebudzenie* (2019). Veih 2017, t'ee er ny ghoaill ayrn myr arraneyder toshee lesh e bann hene niXes, ren skeaylley magh albym seyrlann fo'n ennym cheddin, *niXes* (2017).

She fowder tree keayrt aundyr Fryderyk chammah as fowder un cheayrt aundyr Superjedynki ta Rusowicz.

## Imraaghyn

## Kianglaghyn magh

* 
*
Yuriy Fedorenko

She politickeyr, fendeilagh cairyn sheelnaue, sheerloayreyder, as sidoor Ookraanagh eh **Yuriy Serhiovych Fedorenko** (; ruggit er 26 Averil 1991).

Veih 1 Nollick 2020, t'eh er ny ve ny ynnydagh lesh Coonseil Chaayragh Kyiv. She scrudeyr y Ving Veayn mychione Ard-obbrinys, Plannal Valjagh, as Mooinjerys Thallooin v'eh.

Veih 3 Mean Fouyir 2019, v'eh gobbraghey myr coyrleyder neuchianglt lesh Bing Verkhovna Rada yn Ookraan mychione Shickyrys Ashoonagh, Coadey, as Fysseree..

Ec y traa t'ayn, she anneyder lesh cahnaght charbyd etlee gyn skimmee yn 92h Vrigaid Soiagh enmyssit ass Ivan Sirka.

## Imraaghyn
Alyosha (arraneyder)

She arraneyder, cummeyder, as screeudeyr arrane Ookraanagh ee **Olena Kucher-Topolya** ( *Olena Oleksandrivna Kucher*; sliennoo poost  *Topolya*; ruggit er 14 Boaldyn 1986) ta share ennit fo'n ennym keirdey eck  **Alyosha**. Ghow ee yn arrane "Sweet People" er lieh yn Ookraan ayns 'sy 55oo Cohirrey Arrane Eurovision ayns Oslo, raad haink ee stiagh 'sy jeihoo ynnyd lesh 108 poytntyn.

Shymmey keayrt ren ee cosney as va enmyssit ayns aundyryn kiaullee ashoonagh yn Ookraan, goaill stiagh ny h-aundyryn Ushag Aile Airhey, YUNA, as M1 Music Awards. Va e arraneyn reiht tree bleeaney lurg y cheilley (2017&ndash;2019) myr ny h-arraneyn share ayns aundyryn kiaullee yn Ookraan, Ardane Kiaullee.

Veih'n Ouyr 'sy vlein 2023, hoshee ee goaill arraneyn fo'n ennym **Olena Topolya** ayns ynnyd e aa-ennym keirdey Alyosha.

## Imraaghyn

## Kianglaghyn magh

*Ynnyd-eggey oikoil
Katherine Langford

She arraneyder Austrailagh ee **Katherine Anne Langford** (ruggit er 29 Averil 1996). Lurg cloiaghyn ayns fillym seyr ny ghaa, hooar ee rah tra chloie ee Hannah Baker 'sy straih hellveeish *[[13 Reasons Why]]* (2017–2018) lesh Netflix, chossyn j'ee enmyssaght da Aundyr Golden Globe. Lurg shen, chloie ee ayns ny filmyn *[[Love, Simon]]* (2018), as *[[Knives Out]]* (2019), chammah as y doo-aittys *[[Spontaneous (fillym)|Spontaneous]]* (2020) as y straih *[[Cursed (straih hellveeish 2020)|Cursed]]* (2020) lesh Netflix.

## Imraaghyn

## Kianglaghyn magh

*
The Sombrero Kid

She fillym Sheear-skeeal Americaanagh veih'n vlein 1942 eh ***The Sombrero Kid***. Va'n fillym stiurit liorish George Sherman, screeuit liorish Norman S. Hall, as t'eh goaill stiagh ny h-aghteyryn Don "Red" Barry, Lynn Merrick, Robert Homans, John James, Joel Friedkin as Rand Brooks. V'eh er ny skeaylley magh er 31 Jerrey Souree 1942 liorish Republic Pictures.

## Skimmee
*Don "Red" Barry myr Jerry Holden aka Jerry Clancy
*Lynn Merrick myr Dorothy Russell
*Robert Homans myr Marshal Thomas Holden
*John James myr Tommy Holden
*Joel Friedkin myr Uriah Martin
*Rand Brooks myr Philip Martin
*Stuart Hamblen myr Smoke Denton
*Bob McKenzie myr Judge Tater 
*Slim Andrews myr Panamint
*Anne O'Neal myr Mrs. Barnett

## Imraaghyn

## Kianglaghyn magh
*
Rei Okamoto

She craishteyder as ben-aghteyr Shapaanagh ee . T'ee cloie yn karacteyr Mia Amagishi ayns *[[Threads of Destiny]]*. Chammah's shen, t'ee cloie 'syn *[[asadora]]* *[[Jun to Ai]]* (2012) lesh NHK.

## Rolley filmyn

### Filmyn

### Çhellveeish

## Imraaghyn

## Kianglaghyn magh
* 
*
Electro-Shock Blues

She ***Electro-Shock Blues*** y nah albym lesh y vann craa-chiaull Americaanagh Eels. V'eh er ny skeaylley magh 'sy Reeriaght Unnaneysit er 21 Mean Fouyir 1998 as er 20 Jerrey Fouyir jeh'n vlein cheddin ayns ny Steatyn Unnaneysit liorish y lipaid recortys DreamWorks.

## Kianglaghyn magh
* The ''Electro-Shock Blues'' Story veih ynnyd-eggey oikoil Eels
*
Neda Naldi

She ben-aghteyr theateragh, çhellveeish, as fillym Iddaalagh va **Neda Naldi** (30 Jerrey Geuree 1913 – 26 Mean Souree 1993) va mie er enney chammah fo'n ennym ardan eck **Talia Volpiana**. V'ee mie er enney er sone obbyr ayns ny h-obbraghyn *La leggenda azzurra* (1940), *Lacrime di sangue* (1944), as *Vietato ai minorenni* (1944). V'ee poost rish Salvo Randone. Hooar ee baase 'sy Raue er 26 Mean Souree 1993.

## Rolley filmyn reiht
* *[[L'ospite di una notte]]* (1939)
* *[[I figli del marchese Lucera]]* (1939)

## Imraaghyn

## Kianglaghyn magh
*
Battle for Terra

She fillym contoyrtys Americaanagh veih'n vlein 2007 ta bioghit lesh co-earrooder eh ***Battle for Terra***. Va'n fillym gientit liorish Snoot Toons as IM Global as rheynnit ec Lionsgate as Roadside Attractions. Va'n fillym stiurit ec Aristomenis Tsirbas as screeuit ec Evan Spiliotopoulos. Ta'n fillym goaill stiagh gooyn Evan Rachel Wood, Luke Wilson, Brian Cox as James Garner.

## Imraaghyn

## Kianglaghyn magh

*
Bedknobs and Broomsticks

She fillym veih'n vlein 1971 eh ***Bedknobs and Broomsticks***. Va'n fillym stiurit ec Robert Stevenson.

## Imraaghyn

## Kianglaghyn magh

* 
* 
* 
* 
*
Harry Carey (bluckaneyr)

She cloieder bluckan coshey Austrailagh va **Harry Carey** (30 Jerrey Geuree 1916 – 4 Toshiaght Arree 1991). Chloie eh lesh Essendon 'sy Victorian Football League (VFL).

## Imraaghyn
		
		
## Kianglaghyn magh
*		
*
Ingenuino Dallago

She lheimmeyder sheealagh Iddaalagh va **Ingenuino Dallago** (16 Mayrnt 1910 &ndash; 9 Jerrey Souree 1999). Ren eh cohirrey 'sy taghyrt neurheynnagh ec Cloiaghyn Olympagh y Gheuree, 1932.

## Imraaghyn

## Kianglaghyn magh
*
Jake Kelly (daawheeylleyder)

She aa-ghaawheeylleyder rane Goaldagh as Manninagh eh **Jake Kelly** (ruggit er 17 Jerrey Geuree 1995).

## Coorse daawheeyllaght
Chossyn Kelly yn eiyrt wirran ec Feniaghtys Rane Ashoonagh Goaldagh, 2015.

Ren eh co-streeu er lieh Vannin ec Gammanyn y Cho-unnaneys, 2018, raad haink eh stiagh 'sy 32h ynnyd 'sy ratçh raaidey as 'sy 21d ynnyd 'sy phrowal traa.

## Troaryn mooarey
;2015
: 1d  Eiyrt wirran, Feniaghtys Rane Ashoonagh (marish Germain Burton, Mark Stewart as Oliver Wood)
;2016
: 4th Rutland–Melton International CiCLE Classic

## Imraaghyn
Matthew Bostock

She daawheeylleyder rane as raaidey Manninagh eh **Matthew John Bostock** (ruggit er 16 Jerrey Souree 1997). Ec y traa s'jerree, ren eh ratçhal lesh y wirran UCI ProTeam . Chossyn eh boyn ooha da'n Vretyn Vooar ec Feniaghtys Rane UEC yn Oarpey, 2016, 'syn eiyrt wirran.

Ec Cloiaghyn y Cho-unnaneys, 2022 ayns Birmingham, va Bostock coontit mastey shiartanse dy ghaawheeylleyderyn v'ayns drogh-haghyrt car boutyn cosnee da Ratçh Tayrn Sheear ny Fir. Va Bostock coontit mastey yn daa ghaawheeylleyder va currit dys y thie lheihys.

## Imraaghyn

## Kianglaghyn magh

*
Badmyntyn

She spoyrt baghyl eh **badmyntyn**. T'eh cloiet marish baghylyn ta bwoalley kiark cholgagh harrish lieen. Ga dy vel eh cloiet lesh fwirranyn mooarey keayrtyn, t'eh cloiet ny s'menkey myr gammanyn "singylyn" (peiagh-er-peiagh) ny "dooblaghyn" (piyr dy chloiederyn er dagh çheu). Dy mennick, ta badmyntyn cloiet myr roortys taghyrtagh fo'n aer ayns close ny er y traie; ta gammanyn formoil cloiet er cooyrtyn kiare-chuilleigagh sthie. Ta poyntyn cosnit lesh bwoalley yn chiark cholgagh liorish y vaghyl as cur eh sheese ayns lieh yn chlose jeh'n wirran elley.

Cha nod dagh fwirran bwoalley yn chiark cholgagh agh un cheayrt roish my vel eh goll harrish y lieen. Ta jerrey yn chloie taghyrtyn tra ta'n chiark cholgagh bwoalley yn laare ny yn thalloo, ny tra ta'n eddyr-chiartagh, briw shirveish, ny (ayns cooish assaaraght eddyr-chiartagh ny briw shirveish) yn fwirran elley geamagh loght.

She tilgane clooieagh ny (ayns gammanyn neuformoil) plastagh eh yn chiark cholgagh ta getlagh neuchosoylagh rish ny bluckanyn ayns ram spoyrtyn elley. Ta ny clooieyn sleaydey foddey ny smoo, red ta cur rish neuhiyraghey ny s'tappee jeh'n chiark cholgagh. Foddee kiarkyn colgagh etlagh foddey ny s'tappee na ny bluckanyn ayns spoyrtyn elley. Ta etlagh y chiark cholgagh cur cummey er lheh da'n spoyrt, as ayns çhengaghyn eigsoylagh ta'n spoyrt enmyssit ass y tro shen (m.s., ta ny Germaanee cur  er, ny "bluckan cloie" dy lettyragh).

Va'n gamman er ny lhiassaghey 'syn Injey Ghoaldagh as t'eh çheet magh ass y ghamman leah bad as kiark cholgagh. 'Syn Oarpey, haink y Danvarg dys y toshiaght, agh, ec y traa cheddin, haink y gamman dy ve feer chadjin 'syn Aishey raad ta'n Çheen er ny chosney ram feniaghtyssyn. Ayns 1992, va badmyntyn er ny chloie da'n chied cheayrt ayns Cloiaghyn Olympagh y Touree lesh kiare taghyrtyn: singylyn ny fir, singylyn ny mraane, dooblaghyn ny fir, as dooblaghyn ny mraane; va dooblaghyn mestit currit rish ny cloiaghyn kiare bleeaney ny s'anmey. Ec ny keimyn s'yrjey, lhisagh ny cloiederyn ve ayns shelloo bree aeroabagh, ve gastagh, troshtagh, tappee, as cruinn. She spoyrt çhaghnoil t'eh chammah, as feme ec y chloider er co-oardaghey gleashaght mie as er lhiassaghey gleashaghtyn baghyl glick lesh ny smoo so-lhoobaght 'sy wannal laue na t'ayn ayns spoyrtyn baghyl eigsoylagh elley.

## Imraaghyn

## Kianglaghyn magh

*  
* Badminton World Federation 
** Leighyn y Vadmyntyn 
** Reillyn Aashit (PDF) 
* Badminton Asia Confederation 
* Badminton Pan Am 
* Badminton Oceania 
* Badminton Europe 
* Badminton Confederation of Africa (tashtit)
Coorse Ratçhal yn Ooive

She laaragh ratçhal cabbil eh **Coorse Ratçhal yn Ooive**. T'eh soit ayns Baile an Phrútaigh faggys da'n Ooive, Coontae yn Vee, Nerin, mygeayrt  veih Divlyn. Ta rea-ratçhal goll er chloie 'sy choorse, agh ta enney share echey kyndagh rish ratçhal Shelg Ashoonagh. Ta Coorse Ratçhal yn Ooive ayns shelloo Horse Racing Ireland.

Ta'n coorse  meeilaghyn er lhiurid lesh straih valley er  staidyn, toshtalagh marish lhoobyn lhean as jerrey seose yn ughtagh veih daa staid. Chammah's shen, ta coorse sprint jeeragh er shey staidyn.

## Ratçhyn mooarey

## Imraaghyn

## Kianglaghyn magh
*Ynnyd-eggey oikoil
Dafne Keen

She ben-aghteyr Goaldagh-Spaainagh ee **Dafne Keen Fernández** (ruggit er 4 Jerrey Geuree 2005). Ruggit ayns Madrid, ren Keen e chied çheet-magh myr aghteyr paitçhey 'sy straih *[[The Refugees (straih hellveeish)|The Refugees]]* (2015). Haink e paart lhiassee tra chloie ee Laura 'sy fillym far-eniagh *[[Logan (fillym)|Logan]]* (2017), chossyn j'ee shiartanse d'accolaidyn. Chloie ee Lyra Belacqua 'sy straih hellveeish *[[His Dark Materials (straih hellveeish)|His Dark Materials]]* (2019–2022) as Jecki Lon 'sy straih *[[Star Wars]]*, *[[The Acolyte (straih hellveeish)|The Acolyte]]* (2024), as ren ee aavioghey paart Laura ayns *[[Deadpool & Wolverine]]* (2024) liorish Marvel.

## Imraaghyn

## Kianglaghyn magh

*
1272

**1272** (MCCLXXII), she blein vishee v'ee, ghow toshiaght Jeheiney rere feaillere Yool.

## Taghyrtyn
* 'Sy rollageydys, va recortyssey ny taabylyn Alfonsagh jeant.

## Ruggyryn
* 12 Toshiaght Arree &ndash; Zhao Bing, impir Sheenagh (b. 1279)
* 13 Nollick &ndash; Ferdorraghey III, ree yn Çhissyl (b. 1337)

## Baaseyn
* 17 Mayrnt &ndash; Go-Saga, impir y Çhapaan (r. 1220)
* 27 Averil &ndash; Zita (ny Sitha), ben harvaant as noo Iddaalagh (r. 1212)
* 6 Luanistyn &ndash; Steaon V, ree yn Ungaar (r. 1239)
* 16 Sauin &ndash; Inry III, ree Hostyn (r. 1207)
1207

**1207** (MCCVII), she blein chadjin v'ee, ghow toshiaght Jelhune rere feaillere Yool.

## Taghyrtyn
* 7 Jerrey Fouyir &ndash; Va Lhiass-reeaght Indramayu ayns Nusantara bunnit.

## Ruggyryn
* 7 Jerrey Souree &ndash; Ealisaid yn Ungaar, ben-phrinse Ungaaragh (b. 1231)
* 13 Luanistyn &ndash; Malik ibn al-Murahhal, feelee Maroccagh (b. 1299)
* 1 Jerrey Fouyir &ndash; Inry III (**Winchester**), ree Sostynagh (b. 1272)
* Sadr al-Din al-Qunawi, fallsoonagh Pershagh (b. 1274)

## Baaseyn
* 7 Boaldyn &ndash; Abdul Razzaq Gilani, leigh-oayllee Pershagh (r. 1134)
* 3 Jerrey Fouyir &ndash; Xin Qiji, gineraal as feelee Sheenagh (r. 1140)
Tron

She fillym far-skeeal sheanse veih'n vlein 1982 eh ***Tron***. Va'n fillym stiurit ec Steven Lisberger.

## Imraaghyn

## Kianglaghyn magh

* 
* 
* 
* 
* 
* 
* 
*
Jessica Darrow

She ben-aghteyr as arraneyder Coobagh-Americaanagh ee **Jessica Darrow** (ruggit er 7 Jerrey Geuree 1995). Haink enney share urree tra chur ee e goo rish y characteyr Luisa Madrigal ayns *[[Encanto]]* liorish Disney as tra chloie ee Mikki Easton ayns *[[Fifteen-Love]].* 

## Imraaghyn

## Kianglaghyn magh
*
Daniel Wiffen

She snaueder cohirreydagh Yernagh eh **Daniel Wiffen** (ruggit er 14 Jerrey Souree 2001). She feniagh as boynneyder ooha Olympagh, feniagh y theihll daa cheayrt, as feniagh coorse giare Oarpagh tree keayrt t'eh.

Chossyn Wiffen boyn airhey ayns seyr-aght 800 meadar ny fir as boyn ooha ayns seyr-aght 1500 meadar ny fir ec Cloiaghyn Olympagh y Touree, 2024 ayns Paarys, raad chur eh sheese recortys Olympagh 'sy taghyrt toshee marish traa snauee er 7:38.19. Chossyn eh ny taghyrtyn seyr-aght 800 meadar as seyr-aght 1500 meadar ec Feniaghtys Ushteeaght y Theihll, 2024 ayns Doha, y chied snaueder Yernagh firryn dy chosney boyn ec Feniaghtys y Theill. 

Chossyn Wiffen boynnyn airhey ayns ny taghyrtyn seyr-aght 400, 800, as 1500 meadar ec yn Eniaghtys Oarpagh, 2023 (25m) ayns Otopeni, as 'sy chied taghyrt seyr-aght 1500 meadar Oarpagh Fo-23 ec yn Eniaghtys Oarpagh Fo-23, 2023 ayns Divlyn. Ren eh co-streeu ec Gammanyn y Cho-unnaneys, 2022 er son Nerin Hwoaie, raad chossyn eh yn boyn argid 'sy taghyrt seyr-aght 1500 meadar.

Ta Wiffen freayl y recortys dowanagh ayns seyr-aght 'sy choorse giare 800 meadar marish traa snauee er 7:20.46.

## Imraaghyn

## Kianglaghyn magh
* Ynnyd-eggey oikoil
* 
* 
*
Sofya Zhuk

She eear-leddogeyr Rooshagh ee **Sofya Andreyevna Zhuk** (; ruggit er 1 Nollick 1999). Chossyn ee enmys chaillinyn Wimbledon ayns 2015.

## Linney-traa chloie

### Singylyn

## Kione-chloiaghyn WTA Challenger
### Singylyn: 1 (nah ynnyd)

## Kione-chloiaghyn yn ITF Circuit
### Singylyn: 9 (6 enmysyn, 3 'sy nah ynnyd)

## Kione-chloiaghyn Grand Slam Sosharagh
### Singylyn ny caillinyn: 1 (enmys)

## Aundyryn
;2015
* Cappan y Roosh 'syn enmyssaght **Soshar y Vlein**

## Imraaghyn

## Kianglaghyn magh

* 
*
Pabyr-naight

Ta **pabyr-naight** çheet er clou earishagh ta goaill stiagh fysseree bentyn rish taghyrtyn roie as dy mennick t'eh prentit ayns doo doo er cooylrey bane ny lheeah. Foddee pabyryn-niaght coodaghey ram bun-chooishyn, lheid as politickaght, dellal, spoyrt, ny h-ellynyn, as sheanse. Dy mennick, ta stoo elley ayndaue, lheid as collooyn barel, faaishnyssyn emshir, baghteyryssyn er shirveishyn ynnydagh, collooyn ny merriu, fograghyn ruggyree, crosh-ocklyn, cartoonyn reaghee, scheimyn aitt, as collooyn coyrle.

She thieyn-dellal y chooid smoo jeh pabyryn-naight, as t'ad geeck nyn gostyssyn lesh mestey çheet-stiagh sheeyntoose, creckyn naightanee, as çheet-stiagh veih soilsheenyssyn. Dy mennick, ta reagheydyssyn earisheyraght ta soilshaghey pabyryn-naight enmyssit pabyryn-naight chammah. Dy tradishoonagh, ta pabyryn-naight er ny ve soilshit magh ayns clou prentit (er pabyr lhag, neugheyr ta enmyssit naightphabyr). Ansherbee, jiu ta'n chooid smoo jeh pabyryn-naight soilshit magh er ynnydyn-eggey myr pabyryn-naight er-linney, as ta fir jeu slane-haghney lhiegganyn prentit jiu.

Hoshiaght, va pabyryn-naight er ny lhiassaghey 'sy 17oo eash myr brilleenyn fysseree da marçhanyn. Roish y 19oo eash, va pabyryn-naight er ny hoilshaghey magh ayns ram ard-valjyn 'syn Oarpey as ayns America Hwoaie as Yiass. Ta pabyryn-naight lesh ard-heyrsnys reaghee, ard-whalleeaght d'earisheyraght, as ard-lhaihderaght coontit myr pabyryn-naight recortys.

## Kianglaghyn magh

* 
* Pabyryn-naight shenndeeagh veih ny 1700yn–jiu ec Newspapers.com
* Stoyr-fysseree pabyryn-naight shenndeeagh, veih NewspaperARCHIVE.com
Yasmin Zahran

She screeudeyr as shenndaalee Palasteenagh ee **Yasmin Zahran** (; ruggit ayns 1933). Ta enney urree er son e noaskeealyn, goaill stiagh *A Beggar at Damascus Gate*.
Sadie Sink

She ben-aghteyr Americaanagh ee **Sadie Elizabeth Sink** (ruggit er 16 Averil 2002). Hoshee ee cloie tra v'ee shiaght bleeaney d'eash ayns gientynyn theateragh ynnydagh as chloie ee yn paart ennymagh ayns *[[Annie (cloie kiaullee)|Annie]]* (2012–14) as Ealisaid II aeg ayns *[[The Audience (cloie 2013)|The Audience]]* (2015) er Broadway. Ayns 2016, ren ee e kied çheet-magh fillym 'sy drama spoyrt beashnyssagh *[[Chuck (fillym)|Chuck]]*.

Vrish Sink magh tra chloie ee Max Mayfield 'sy straih far-skeealaght heanse *[[Stranger Things]]* (2017–jiu) lesh Netflix as hooar ee moylley cremeydagh da e cloie 'sy chiarroo imbagh jeh'n straih. Ayns 2021, chloie ee 'sy tree-skeealag fillym atçhim *[[Fear Street (straih fillym)|Fear Street]]* as chloie ee yn paart toshee 'sy fillym *[[All Too Well: The Short Film|All Too Well]]* liorish Taylor Swift. Ta Sink er ny chloie 'sy drama shicklaagagh *[[The Whale (fillym 2022)|The Whale]]* (2022) liorish Darren Aronofsky, raad hooar ee enmyssaght da Aundyr Fillym Critics' Choice.

## Kianglaghyn magh

* 
*
Toy Story 3

She fillym drama aittys bioghit Americaanagh veih'n vlein 2010 eh ***Toy Story 3***. V'eh gientit lesh Pixar Animation Studios son Walt Disney Pictures. T'eh ny hrass chur-magh jeh'n straih ''Toy Story'' as t'eh geiyrt er *[[Toy Story 2]]* (1999). V'eh stiurit liorish Lee Unkrich, reagheyder jeh'n chied daa fillym as co-stiureyder y fillym *Toy Story 2*. T'eh er ny ghientyn liorish Darla K. Anderson, as er ny screeu liorish Michael Arndt, choud's ren Unkrich screeu yn skeeal cur liorish John Lasseter as Andrew Stanton, er lheh, stiureyder as co-screeudeyr jeh'n chied daa fillym. Ta'n goo-skimmee possan goaill stiagh Tom Hanks, Tim Allen, Joan Cusack, Don Rickles, Wallace Shawn, John Ratzenberger, Estelle Harris, Jeff Pidgeon, Jodi Benson, John Morris, Laurie Metcalf, as R. Lee Ermey. Ayns *Toy Story 3*, ta Andy Davis, ta ny yeigeyr nish, goll dy colaashtey. Ta Woody, Buzz Lightyear, as ny gaihaghyn elley currit dy taghyrtagh dys Sunnyside Daycare, thie lhiennoo, liorish moir Andy, as lhisagh ny gaihaghyn reih nyn leighaltyssyn.

Ayns 2004, lurg meechoardailyssyn eddyr Michael Eisner, yn AOS lesh the Walt Disney Company, as Steve Jobs, yn AOS lesh Pixar, ren Disney plannal *Toy Story 3* y jannoo ec yn unnid seyrlann noa lesh Circle Seven Animation, marish date skeayllee theateragh skedjallit da 2008 leah. Va'n script er ny lhiasaghey ayns ymmodee lhiegganyn; ansherbee, erreish da ren Disney kionnaghey Pixar ayns 2006 leah, va lhieggan Circle Seven jeh'n fillym er ny scryssey myr eiyrtys er dooney Circle Seven. Eisht, va gientyn y fillym scughit dys Pixar raad va script noa er ny lhiasaghey. Ren Randy Newman filley er-ash dy chummey scoar kiaullee yn fillym. As bushaid er $200 millioonyn, ta *Toy Story 3* coontit mastey ny filmyn smoo deyr rieau.

Va *Toy Story 3* er ny haishbyney da'n chied cheayrt ec Taormina Film Fest 'syn Iddaal er 12 Mean Souree 2010, as v'eh er ny skeaylley magh ayns ny Steatyn Unnaneysit er 18 Mean Souree. V'eh ny chied fillym dy ve skeayllt magh ayns theateryn marish sheean Dolby Surround 7.1. Gollrish ny filmyn roish, hooar *Toy Story 3* moylley cremeydagh lurg e skeaylley, as ny cremeyderyn moylley ny cloiaghyn goo, y scaa-chloie, diunid ny h-ennaghtyn, y bioghys, as scoar kiaullee Newman. Chossyn y fillym $1.067&nbsp;villoon er feie ny cruinney. V'eh ny chied fillym bioghit dy roshtyn $1 villoon ec ny bwaaneyn tiggad, y fillym bioghit ren cosney ny smoo argid na fillym bioghit elley rieau derrey skeaylley *[[Frozen (fillym 2013)|Frozen]]* ayns 2013 as y fillym lesh Pixar ren cosney ny smoo na fillym erbee elley derrey skeaylley *[[Incredibles 2]]* ayns 2018. Mastey ny h-accolaidyn hooar eh, va *Toy Story 3* enmyssit da queig aundyryn ec 83oo Aundyryn yn Academee, raad chossyn eh yn Ard-fillym Bioghit Share as yn Arrane Bunneydagh Share. Haink fillym eiyrtyssagh, *[[Toy Story 4]]*, magh ayns 2019.

## Imraaghyn

## Kianglaghyn magh

* 
* 
* 
* 
* 
* 
*
Doour Voaldyn Heear

She doour ayns Mannin eh **Doour Voaldyn Heear** (ny **Doour Inji Brekka**;  ny ). T'eh soit mysh  çhey hwoaie veih Doolish as t'eh livrey ushtey da'n ard-valley. V'eh troggit liorish troggalys stangey va troggit tessen glion, as va'n glion baiht. Ta tholtanyn balley beg foast ry-akin tra ta laare yn ushtey injil. Ta currym as freayltys yn doour lesh Lught-Reill Bun-Shirveishyn Vannin.

## Shennaghys
Hoshee troggalys er y stangey ayns 1900 liorish Rheynn Obbraghyn Ushtey Valley Corpagh Ghoolish. Hoshiaght, va raad yiarn troggit, goaill stiagh nuy droghad aamaid harrish y Ghlass va troggit dy ymmyrkey stoo dys y laaragh troggee. Va'n stangey troggit fy-yerrey ayns 1904.

## Stangey
Va stangey yn doour troggit ayns 1904. She stangey cleighee lhieent lesh ooir as  er yrjid. Va feme er  jeh ooir dy hroggal yn stangey. Ta cree cray-ghubbit ec y stangey ta cummit seose liorish geayltyn lhieent lesh cray ayns cryssyn. Ta'n ayrn s'yrjey jeh'n gheaylin seose y stroo coamrit lesh pickey boghlaneys çhirrym 60 kentimeadaryn (2&nbsp;ft) er çheeid. Ta'n baare as y gheaylin sheese y stroo coamrit lesh faiyr.

## Ymnmyd
Ta'n doour livrey ushtey da Doolish, Kione Droghad, as jiass yn ellan. Foddee ushtey ve pumpit veih Doour Sulby chammah.

## Imraaghyn

## Kianglaghyn magh
* Duillag ny doouryn ec Bun-Shirveishyn Vannin
Doour Valley Euar

She doour ayns Mannin eh **Doour Valley Euar** (). T'eh soit mysh  çheu yiass veih Rhumsaa ayns Balley Euar. Ghow Colught Obbraghyn Ushtey Rhumsaa toshiaght roish e hroggalys ayns sourey 1881 as v'eh jeant ayns Mee ny Nollick 1884. Va'n doour crooit liorish troggalys stangey ooir-chleighee  er yrjid. Va'n doour troggit dy chiarail ushtey da Rhumsaa ayns ynnyd daa ghoour beg v'ayn hannah. Haink jerrey lesh yn doour myr bun ushtey oor, agh v'eh freaylt ry-hoi soccar as y vreckeraght.

Ayns 1948, haink jerrey lesh Obbraghyn Ushtey Rhumsaa as hie yn doour ayns shelloo Voayrd Ushtey Ellan Vannin. Jiu, ta'n doour lesh Lught-Reill Bun-Shirveishyn Vannin.

## Imraaghyn

## Kianglaghyn magh
* Doouryn ayns Mannin
Sharon Stone

She ben-aghteyr, peinteyr as aa-chraishteyder Americaanagh ee **Sharon Vonne Stone** (ruggit er 10 Mayrnt 1958). T'ee mie er enney kyndagh rish e paartyn myr *[[femme fatale|femmes fatales]]* as mraane folliaght ayns filmyn as er y çhellveeish, as haink ee dy ve coontit myr nane jeh ny cowraghyn keintyssagh smoo ennit ayns ny 1990yn. She fowder accolaidyn eigsoylagh t'ee, goaill stiagh Aundyr Primetime Emmy, Aundyr Golden Globe, as enmyssaght da Aundyr Academy. Hooar ee roltage er y Hollywood Walk of Fame ayns 1995 as v'ee enmyssit Offishear Oardyr ny h-Ellynyn as ny Lettyryn 'sy Rank ayns 2005 (as myr Anneyder ayns 2021).

Erreish j'ee ve craishtey ayns soilsheenyn çhellveeish as clou, ren Stone e chied çheet-magh fillym myr brash-aghteyr 'syn aittys drama *[[Stardust Memories]]* (1980) liorish Woody Allen as chloie ee e chied paart loayrit 'sy fillym atçhim *[[Deadly Blessing]]* (1981) liorish Wes Craven. Ayns ny 1980yn, chloie ee ayns filmyn lheid as *[[Irreconcilable Differences]]* (1984), *[[King Solomon's Mines (fillym 1985)|King Solomon's Mines]]* (1985), *[[Cold Steel (fillym 1987)|Cold Steel]]* (1987), as *[[Above the Law (fillym 1988)|Above the Law]]* (1988). Haink rah brishee lesh e paart 'sy fillym jantys far-skeealaght heanse *[[Total Recall (fillym 1990)|Total Recall]]* (1990) liorish Paul Verhoeven, roish my dooar ee enney eddyrashoonagh tra chlie ee Catherin Tramell ayns fillym elley lesh Verhoeven, y fillm creauagh an-ghraagh *[[Basic Instinct]]* (1992).

Chossyn cloie Stone myr ben heshee aundyragh 'sy drama kimmeeys ard-skeealagh *[[Casino (1995 film)|Casino]]* (1995) liorish Martin Scorsese ny baghteyryssyn share 'sy choorse eck. Kyndagh rish e cloie 'sy fillym shen, hooar ee Aundyr Golden Globe as v'ee enmyssit da Aundyr Academy da'n Ven-aghteyr Share. Ta filmyn Stone elley ard-ghooagh goaill stiagh *[[Sliver (fillym)|Sliver]]* (1993), *[[The Specialist]]* (1994), *[[The Quick and the Dead (fillym 1995)|The Quick and the Dead]]* (1995), *[[Sphere (fillym 1998)|Sphere]]* (1998), *[[The Mighty]]* (1998), *[[The Muse (fillym)|The Muse]]* (1999), *[[Catwoman (fillym)|Catwoman]]* (2004), *[[Broken Flowers]]* (2005), *[[Alpha Dog]]* (2006), *[[Bobby (fillym 2006)|Bobby]]* (2006), *[[Lovelace (fillym)|Lovelace]]* (2013), *[[Fading Gigolo]]* (2013), *[[The Disaster Artist (fillym)|The Disaster Artist]]* (2017), *[[Rolling Thunder Revue: A Bob Dylan Story by Martin Scorsese]]* (2019), as *[[The Laundromat (fillym 2019)|The Laundromat]]* (2019).

Er y çhellveeish, ta Stone er ny chloie paartyn toshee as co-hassooagh ayns obbraghyn lheid as y vyn-straih *[[War and Remembrance (myn-straih)|War and Remembrance]]* (1987) liorish ABC, y fillym çhellveeish *[[If These Walls Could Talk 2]]* (2000) liorish HBO, *[[Mosaic (folliaght ghunverys)|Mosaic]]* (2017) liorish Steven Soderbergh, as *[[Ratched (straih hellveeish)|Ratched]]* (2020) liorish Ryan Murphy. Va paartyn goaldee chammah eck ayns *[[The Practice]]* (2004) as *[[Law & Order: Special Victims Unit]]* (2010).

## Imraaghyn

## Kianglaghyn magh

* 
* 
*
Fillym contoyrtys

She shaanrey fillym eh **fillym contoyrtys**. T'ad goaill stiagh ram troyn ta ry-gheddyn ayns filmyn jantys, agh t'ad bunnit ayns buill andooghyssagh, as she contoyrtys yn ard-chooish, raad ta ny karacteyryn ronsaghey magh buill nagh row ad hannah hene ny jannoo reddyn nagh ren ad hannah hene. Dy mennick, ta ny skeeal-linnaghyn goaill stiagh ronsaghtyn er son tashtey caillt, jurnaaghyn feniagh, as soiaghyn ayns jungylyn ny faasaghyn. Dy mennick, ta filmyn contoyrtys bunnit ayns eashyn shenndeeagh as foddee dy vel ad bunnit er skeealyn bentyn rish fenee chontoyrtys henndeeagh ny ar-skeealagh. Ta reeaghyn, caggaghyn, irreeyn-magh, ny roosteyrys-marrey ry-gheddyn ayns lheid filmyn chammah. Foddee filmyn contorytys ve mestit rish shaanraghyn elley, goaill stiagh far-skeealaght heanse, fansee, as filmyn caggee. 

Va filmyn contorytys feer chadjin ayns Hollywood car ny 1930yn as ny 1940yn. Va filmyn lheid as *[[Captain Blood (fillym 1935)|Captain Blood]]*, *[[The Adventures of Robin Hood]]*, as *[[The Mark of Zorro (fillym 1940)|The Mark of Zorro]]* jeant lesh roltagyn mooarey va kianglt rish y çhaanrey, Errol Flynn as Tyrone Power er lheh. Ayns ny filmyn contoyrtys leah, va'n ard-characteyr firryn. V'ad ceaut myr fenee creeoil va shassoo noi treanee ny sauail ben aalin fo arkys.

## Imraaghyn

## Kianglaghyn magh
*
The Prince of Egypt

She fillym drama kiaullee bioghit Americaanagh veih'n vlein 1998 eh ***The Prince of Egypt***. Va'n fillym gientit ec DreamWorks Animation as rheynnit liorish DreamWorks Pictures. V'eh ny nah ard-fillym veih DreamWorks as ny chied fillym dy row bioghit dy tradishoonagh. She aa-chummey jeh Lioar Exodus t'eh, as t'eh gieyrt er seihll Voses veih e phrinsoilid 'syn Egypt dys yn eash tra dy row eh reiht liorish Jee myr phadeyr dy stiurey ny Hebrewnyee magh ass yn Egypt. Va'n fillym stiurit liorish Brenda Chapman, Steve Hickner, as Simon Wells, as gientit liorish Jeffrey Katzenberg, Penney Finkelman Cox, as Sandra Rabins, veih scaa-chloie va screeuit liorish Philip LaZebnik. T'eh goaill stiagh arraneyn va screeuit liorish Stephen Schwartz as scoar va cummit liorish Hans Zimmer. Ta'n fillym goaill stiagh gooyn Val Kilmer, Ralph Fiennes, Michelle Pfeiffer, Sandra Bullock, Jeff Goldblum, Danny Glover, Patrick Stewart, Helen Mirren, Steve Martin, as Martin Short.

S'mennick ren Katzenberg cur sannish da aa-chummey bioghit jeh'n fillym *[[The Ten Commandments (fillym 1956)|The Ten Commandments]]* veih'n vlein 1956 as eh gobbraghey lesh The Walt Disney Company, as reih eh yn eie shen y ghientyn erreish da Disney y 'aagail as lurg ren eh co-vunnaghey DreamWorks Pictures ayns 1994. Ren DreamWorks failley ellyneyryn va gobbraghey lesh Walt Disney Feature Animation as Amblimation hannah, mastey skimmee er 350 sleih veih 34 çheeraghyn. She mestey bioghys tradishoonagh rish jalloonys gientit lesh co-earrooder eh yn fillym, va currit ry-cheilley lesh cooid vog veih Toon Boom Animation as Silicon Graphics.

Va *The Prince of Egypt* skeaylt magh da'n chied cheayrt ec Royce Hall ayns Los Angeles er 16 Nollick 1998, as v'eh skeaylt magh ayns ny theateryn er 18 Nollick 1998, lesh skeaylley er feeshan thie er 14 Mean Fouyir 1999. S'jarrooagh va ny baghteyryssyn er y chooid smoo; ren ny cremeyderyn moylley ny jallooyn, ny h-arraneyn, y scoar, as y cloie goo. Chossyn y fillym $218 millioonyn ayns theateryn er feie ny cruinney, yn ard-fillym smoo rahoil nagh row jeant ec Disney ec y traa shen. Ren rah yn fillym chur rish gientyn y fillym roie-immeeaghtagh ** (2000) haink magh jeeragh er feeshan, as haink aa-chummey kiaullee ardan magh va foshlit 'sy West End ayns Lunnin ayns 2020.

Haink yn arrane "When You Believe" dy ve ny hingyl feer rahoil ayns lhieggan pop-chiaull va cloiet liorish Whitney Houston as Mariah Carey, as chossyn eh yn Arrane Bunneydagh Share ec ny 71d Aundyryn Academy, y chied fillym bioghit seyr goaill magh filmyn lesh Disney as Pixar, chammah's y chied fillym lesh DreamWorks Animation dy chosney Aundyryn Academy, lesh ny filmyn *[[Shrek]]* (2001) as *[[Wallace & Gromit: The Curse of the Were-Rabbit]]* (2005) haink ny yei. Chossyn y fillym y chied Aundyr Fillym Critics' Choice da'n Ard-obbyr Bioghit Share, ry-cheilley lesh *[[A Bug's Life]]* lesh Disney as Pixar.

Ayns ny jeihaghtyn lurg e skeaylley, ta *The Prince of Egypt* er ny gheddyn ard-voylley as t'eh coontit mastey ny filmyn share lesh DreamWorks as nane jeh ny filmyn bioghit share v'ayn rieau.

## Imraaghyn

## Kianglaghyn magh

* 
* 
*
Emily Wilkens

She kiaddeyder fassan Americaanagh va **Emily Wilkens** (1917 – 2 Nollick 2000). She eaddagh paitçhyn va'n sur-cheird eck. Chossyn ee Aundyr Fassan Neiman Marcus as Aundyr Coty ry-hoi'n obbyr ren ee, va coontit rassagh as noaidagh er-yn-oyr dy row eh smooinaghtyn er shirreydyssyn coamrey ny jeigeyryn. Chammah's shen, she ughtar v'ee, ren screeu ram lioaryn er y chiarail er hene as er y vod, as car ny 1960yn jeianagh as ny 1970yn leah, haink ee dy ve ny earisheyr er yn aalid screeu collooyn coyrle.